# &ktuberling;i käsiraamat

Éric Bischoff

    &Eric.Bischoff.mail;

Paul E.Ahlquist Jr.

    &Paul.E.Ahlquist.Jr.mail;

Eugene Trounev

    eugene.trounev@gmail.com

Lauri Watts Korrigeerija
Marek Laane

    bald@smail.ee

Tõlge eesti keelde
2013-05-06
0.8.0 (&kde; 4.11)
1999 2000 2002 2006 &Eric.Bischoff;
2001 &Paul.E.Ahlquist.Jr;
&FDLNotice;

&ktuberling; on väikelastele mõeldud mäng.

KDE KTuberling mäng lastemäng konstruktor nukk kaunistamine lapsed tuberling kartul raudteejaam üks mängija

## Sissejuhatus

Mängu tüüp: lastemäng

Mängijate arv: üks

&ktuberling; on lihtne konstruktorimäng, mis sobib nii lastele kui ka täiskasvanutele. Mäng on saanud eeskuju kunagi väga menukast nuku valmistamise viisist, mille puhul kartulile lisati mitmesuguseid elemente, et see näeks välja nagu väike inimolend. &ktuberling; pakub aga palju enamat nii sisu kui ka teemade poolest.

## Kuidas mängida

&ktuberling; on väikestele lastele mõeldud mäng. Mõistagi võivad seda mängida ka täiskasvanud, kelles on säilinud piisavalt last.

See on omamoodi kartuliredaktor.See tähendab, et sa võid lohistada silmi, suid, vuntse ning muid kehaosi ja lisajubinaid kartuliga sarnaneva mehikese peale. Lisaks sellele on aluseks võimalik võtta ka veel mitmeid asju ja kasutada erinevaid teemasid.

Selles mängus võitjat ei olegi - selle ainus mõte on valmistada naljakaim tegelane, keda sa vähegi suudad ette kujutada.

&ktuberling; võib ka kõnelda, täpsemalt öelda välja nende objektide nimetused, mida sa parajasti lohistad. Ta räägib just selles keeles, mida sa oled valinud, nii et sa võid seda mängu kasutada isegi mõne võõrkeelse sõna äraõppimiseks.

## Reeglid ja nõuanded

### Hiireoperatsioonid

Peaaken jaguneb kaheks:

- Mängulaud.

- Objektide ala, kus saab valida objekte, mida mängulauale asetada.

Märkus:

Rakenduse tegelik väljanägemine sõltub sellest, milline mängulaud valida.

&ktuberling;i peaaken
Peaaken

#### Objektide asetamine

Objekti lohistamiseks vii hiirekursor objektide alale. Klõpsa elemendil, mida soovid lohistada, kuid ära lase hiirenuppu lahti, enne kui oled liigutanud hiire kohta, kuhu tahad objekti mängulaual asetada.

Märkus:

Objektide suurus võib lohistamisel muutuda. Mõned ülemäära suured objektid on skaleeritud, et need mahuks kenasti "objektide" alasse.

#### Objektide liigutamine

Kui objekt on mängulauale lohistatud, saab teda seal ka edasi liigutada. Selleks klõpsa samamoodi objektil ning lohista see hiirenuppu all hoides teise kohta. Klõpsates ilmub see teiste objektide peale, kui need peaksid teda osaliselt varjama. Nii saab näiteks panna täpselt paika silmad ja prillid.

#### Objektide eemaldamine

Mängulauale lohistatud objekti eemaldamiseks lohista see mängulaualt tagasi objektide alasse.

## Liidese tutvustus

### Tööriistariba

Tööriistariba

Tööriistaribal asuvad mõned kõige sagedamini kasutatavate funktsioonidega nupud.

Tööriistariba nupud

Nupp | Nimi | Menüüvaste | Toiming
--- | --- | --- | ---
Uue mängu nupp | Uus | Mäng Uus | Puhastab mängulaua, kustutades seal kõik lisatud elemendid, nii et saab alustada uut kaunistamisoperatsiooni.
Avamisnupp | Ava | Mäng Ava... | Avab olemasoleva Kartulimehe faili kettalt.
Salvestamisnupp | Salvesta | Mäng Salvesta | Salvestab sinu loomingu kodukataloogi või mõnesse muusse kataloogi kettal. Kartulimees salvestatakse pisikese failina, kus on kirjas ainult objektide asend.
Trükkimisnupp | Trüki | Mäng Trüki... | Trükib loodud pildi.
Tagasivõtmise nupp | Võta tagasi | Redigeerimine Võta tagasi | Tühistab viimase tegevuse.
Uuestitegemise nupp | Tee uuesti | Redigeerimine Tee uuesti | Sooritab viimase operatsiooni uuesti.

### Menüüelemendid

#### Menüü Mäng

Menüü Mäng

&Ctrl;N Mäng Uus

  Puhastab mängulaua

&Ctrl;O Mäng Ava...

  Avab olemasoleva Kartulimehe faili kettalt.

&Ctrl;S Mäng Salvesta

  Salvestab sinu loomingu. Kartulimees salvestatakse väikese failina, kus on kirjas ainult objektide asend.

Mäng Salvesta pildina...

  Loob graafikafaili, mis sisaldab sinu loodud pilti.

&Ctrl;P Mäng Trüki...

  Trükib sinu loodud pildi.

&Ctrl;Q Mäng Välju

  Lõpetab &ktuberling;i töö.

#### Menüü Redigeerimine

Redigeerimismenüü

&Ctrl;Z Redigeerimine Võta tagasi

  Tühistab viimase objekti asetamise operatsiooni.

&Ctrl;&Shift;Z Redigeerimine Tee uuesti

  Sooritab uuesti viimase objekti asetamise. Seda saab kasutada ainult siis, kui oled varem kasutanud võimalust Võta tagasi.

&Ctrl;C Redigeerimine Kopeeri

  Kopeerib mängulaua lõikepuhvrisse.

#### Menüü Mängulaud

Mängulaud Lukusta proportsioonid

  Selle valimisel säilitatakse mängulaua proportsioonid ka &ktuberling;i akna suuruse muutmisel. Kui mängulaua proportsioon ei vasta akna omale, täidetakse taust vastavalt teema seadistustele.

Mängulaud Mängulaua nimi

  Lülitub valitud mängulauale.

Seal on näha kõik süsteemi paigaldatud mängulauad.

&ktuberling; jätab viimati kasutatud mängulaua meelde ning laadib selle mängu järgmisel käivitamisel.

#### Menüü Kõne

Kõne Hääletu

  Lülitab helid välja.

Kõne Keele nimi

  Lülitab sisse helid ja valitud keeles kõnelemise.

&ktuberling; jätab valiku meelde ning arvestab sellega mängu järgmisel käivitamisel.

#### Menüü Seadistused

Menüü Seadistused

&Ctrl;&Shift;F Seadistused Täisekraanirežiim

  Lülitab täisekraanirežiimi sisse ja välja.

Lisaks on &ktuberling;il tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

## Korduma kippuvad küsimused

Ma soovin muuta mängu välimust. On see võimalik?

Jah, muidugi. Täpsemalt kõneleb sellest osa "Liidese tutvustus" vastav sektsioon.

Kas mängida saab ka klaviatuuri abil?

Ei, klaviatuuri abil seda mängida ei saa.

Ma tegin tohutult vahva pildi ja tahan seda oma sõpradega jagada. Kas seda saab ka pildina salvestada?

Jah. Avatud mängulaua salvestamisest pildina kõneleb täpsemalt osa "Liidese tutvustus" vastav sektsioon.

&technical.reference;

## Autorid ja litsents

&ktuberling;

- Alex Fiestas alex@eyeos.org - praegune hooldaja

- John Calhoun - algne idee, esialgsed pildid ja ingliskeelsed helid

- &Eric.Bischoff; &Eric.Bischoff.mail; - &kde; programmeerimine

- François-Xavier Duranceau duranceau@free.fr - testid, nõuanded ja abi

- Peter Silva peter.silva@videotron.ca - dokumentatsiooni korrektuur

- Paul Ahlquist &Paul.E.Ahlquist.Jr.mail; - dokumentatsiooni täiendamine

Tõlge eesti keelde: Marek Laane bald@smail.ee

&underFDL; &underGPL;